|  |
| --- |
| ΘΕΩΡΙΑ  **Σχηματισμός ενρινόληκτων και υγρόληκτων ρημάτων** |

﻿

Σχετικά με τον σχηματισμό του ενεστώτα και παρατατικού, ενεργητικής και μέσης φωνής

Τα περισσότερα ενρινόληκτα και υγρόληκτα ρήματα σχηματίζουν το θέμα του **ενεστώτα** με την προσθήκη του προσφύματος **-j-**.  
  
α) Σε όσα έχουν χαρακτήρα -λ-, το -j- αφομοιώνεται από αυτό και έτσι τα ρήματα έχουν -λλ-.  
  
θ. βαλ-     βάλ-jω > βάλλω  
θ. στελ-     στελ-jω > στέλλω  
  
**Εξαιρούνται** και έχουν ένα **-λ-** (δεν παίρνουν πρόσφυμα -j-) τα:

* **βούλομαι**- (μέλλ.:) **βουλήσομαι**
* **ἐθέλω** – (μέλλ.:) **ἐθελήσω**
* **ἐπιμέλομαι** – (μέλλ.:) **ἐπιμελήσομαι**
* **μέλει**(απρόσωπο) – (μέλλ.:) **μελήσει**
* **ὀφείλω** – (μέλλ.:) **ὀφειλήσω**

β) Σε όσα έχουν χαρακτήρα -ν-, -ρ**-** και προηγείται το φωνήεν **α**, τότε το **-j-** μετατοπίζεται πριν το **-ν-** ή το **-ρ-** και ενώνεται με το προηγούμενο -α- σε δίφθογγο -αι-.  
  
π.χ.:  
ὑφαν-jω > ὑφαίνω  
καθαρ-jω > καθαίρω  
  
γ) Σε όσα έχουν χαρακτήρα -ν-, -ρ- και προηγούνται τα φωνήεντα **ε, ῐ, ῠ,** τότε το **-j-**αφομοιώνεται προς το χαρακτήρα **-ν-** ή **-ρ-**, έπειτα το διπλό **-ν-** ή **-ρ-** απλοποιείται και το προηγούμενο φωνήεν εκτείνεται αναπληρωτικά, δηλ. το -ε- σε -ει-,

το -ῐ- σε -ῑ-

και το -ῠ- σε -ῡ-.  
  
π.χ.:  
κτέν-jω > κτείνω, σπέρ-jω > σπείρω,  
κρίν-jω > κρίνω, οἰκτίρ-jω > οἰκτίρω  
πλύν-jω > πλύνω, σύρ-jω > σύρω

Ο μέλλοντας και ο αόριστος των ενρινόληκτων και υγρόληκτων ρημάτων

Τα ενρινόληκτα και υγρόληκτα ρήματα σχηματίζουν τον ενεργητικό και μέσο μέλλοντα από το ρηματικό θέμα και τις καταλήξεις -ῶ και -οῦμαι αντίστοιχα. Κλίνονται **δηλαδή σύμφωνα με τα συνηρημένα ρήματα** σε –έω.

π.χ.:

ἀμυνῶ, ἀμυνεῖς, ἀμυνεῖ κ.λπ.

ἀμυνοῦμαι, ἀμυνεῖ, ἀμυνεῖται κ.λπ.

Ο ενεργητικός και μέσος αόριστος α΄ των ενρινόληκτων και υγρόληκτων ρημάτων σχηματίστηκε αρχικά σε –σα και –σάμην, όπως στα φωνηεντόληκτα. Ο χρονικός χαρακτήρας -σ- όμως αφομοιώθηκε με το προηγούμενό του ένρινο ή υγρό και έπειτα έγινε απλοποίηση των δύο όμοιων συμφώνων και αναπληρωτική έκταση (αντέκταση) του προηγούμενου φωνήεντος δηλαδή

τράπηκε το: ᾰ -> η ή ᾱ (αν προηγείται ι, ε, ρ),

το ε -> ει,

το ῐ -> ῑ,

και το ῠ -> ῡ.

Παραδείγματα

Ενεστώτας Αρχικός τύπος Με αφομοίωση Τελικός τύπος (με απλοποίηση και αναπληρωτική έκταση)

ὑφαίνω (θ. ὑφαν-)

μιαίνω (θ. μιᾰν-)

λεαίνω (θ. λεᾰν-)

μαραίνω (θ. μαρᾰν-)

καθαίρω (θ. καθᾰρ-)

ἀγγέλλω (θ. ἀγγελ-)

κρίνω (θ. κρῐν-)

ἀμύνω (θ. ἀμῠν-)

ὕφαν-σα

ἐμίᾰν-σα

ἐλέᾰν-σα

ἐμάρᾰν-σα

ἐκάθᾰρ-σα

ἤγγελ-σα

ἔκρῐν-σα

ἤμῠν-σα

ὕφαν-να

ἐμίᾰν-να

ἐλέᾰν-να

ἐμάρᾰν-να

ἐκάθᾰρ-ρα

ἤγγελ-λα

ἔκρῐν-να

ἤμῠν-να

-> ὕφηνα

-> ἐμίᾱνα

-> ἐλέᾱνα

-> ἐμάρᾱνα

-> ἐκάθηρα

-> ἤγγειλα

-> ἔκρῑνα

-> ἤμῡνα

Έτσι ο ενεργητικός και μέσος αόριστος α΄ των ενρινόληκτων και υγρόληκτων ρημάτων σχηματίζεται σε όλες τις εγκλίσεις, το απαρέμφατο και τη μετοχή, με το θέμα μετασχηματισμένο και με τις ίδιες καταλήξεις που έχουν τα φωνηεντόληκτα ρήματα, αλλά χωρίς το χρονικό χαρακτήρα -σ-.

Σχετικά με τον τονισμό

Στα υγρόληκτα και ενρινόληκτα ρήματα, το δίχρονο φωνήεν του θέματος είναι μακρόχρονο στον αόριστο λόγω της αναπληρωτικής έκτασης (αντέκτασης).

π.χ.:

ρ. κρίνω (θ. κρῐν-) -> ἔκρῑνα, κρῖναι,

ρ. ἀμύνω (θ. ἀμῠν-) -> ἤμῡνα, ἀμῦναι.

Η προστακτική του αορίστου α΄, ενεργητικής και μέσης φωνής, των απλών και σύνθετων ρημάτων ανεβάζει πάντα τον τόνο όσο το επιτρέπει η λήγουσα.

π.χ.:

ρ. ἀγγέλλω -> ἄγγειλον, ἀγγέλλομαι -> ἄγγειλαι,

ρ. διακρίνω -> διάκρινον, ἀποκρίνομαι -> ἀπόκριναι.

Το απαρέμφατο και η μετοχή όταν είναι σύνθετα δεν ανεβάζουν τον τόνο.

π.χ.:

ρ. κατατείνω -> κατατεῖναι, κατατείνας, κατατείνασα, κατατεῖναν,

ρ. ἀποκλίνω -> ἀποκλῖναι, ἀποκλίνας, ἀποκλίνασα, ἀποκλῖναν.

Δ. Σχετικά με τον σχηματισμό του ενεστώτα και παρατατικού, ενεργητικής και μέσης φωνής

Τα περισσότερα ενρινόληκτα και υγρόληκτα ρήματα σχηματίζουν το θέμα του ενεστώτα με την προσθήκη του προσφύματος -j-.

α) Σε όσα έχουν χαρακτήρα -λ-, το -j- αφομοιώνεται από αυτό και έτσι τα ρήματα έχουν -λλ-.

θ. βαλ- βάλ-jω > βάλλω

θ. στελ- στελ-jω > στέλλω

Εξαιρούνται και έχουν ένα -λ- (δεν παίρνουν πρόσφυμα -j-) τα:

βούλομαι - (μέλλ.:) βουλήσομαι

ἐθέλω – (μέλλ.:) ἐθελήσω

ἐπιμέλομαι – (μέλλ.:) ἐπιμελήσομαι

μέλει (απρόσωπο) – (μέλλ.:) μελήσει

ὀφείλω – (μέλλ.:) ὀφειλήσω

β) Σε όσα έχουν χαρακτήρα -ν-, -ρ- και προηγείται το φωνήεν α, τότε το -j- μετατοπίζεται πριν το -ν- ή το -ρ- και ενώνεται με το προηγούμενο -α- σε δίφθογγο -αι-.

π.χ.:

ὑφαν-jω > ὑφαίνω

καθαρ-jω > καθαίρω

γ) Σε όσα έχουν χαρακτήρα -ν-, -ρ- και προηγούνται τα φωνήεντα ε, ῐ, ῠ, τότε το -j- αφομοιώνεται προς το χαρακτήρα -ν- ή -ρ-, έπειτα το διπλό -ν- ή -ρ- απλοποιείται και το προηγούμενο φωνήεν εκτείνεται αναπληρωτικά, δηλ. το -ε- σε -ει-, το -ῐ- σε -ῑ- και το -ῠ- σε -ῡ-.

π.χ.:

κτέν-jω > κτείνω, σπέρ-jω > σπείρω,

κρίν-jω > κρίνω, οἰκτίρ-jω > οἰκτίρω

πλύν-jω > πλύνω, σύρ-jω > σύρω

(Ο παρακείμενος και υπερσυντέλικος ενεργητικής και μέσης φωνής, παρουσιάζονται σε ξεχωριστή ενότητα.)

Ασκήσεις γραμματικής

ΑΣΚΗΣΗ 1

Να μεταφέρετε καθέναν από τους παρακάτω τύπους στον αντίστοιχο τύπο του μέλλοντα και του αορίστου.

|  |  |  |
| --- | --- | --- |
|  | ΜΕΛΛΟΝΤΑΣ ΑΟΡΙΣΤΟΣ | **ΑΟΡΙΣΤΟΣ** |
| καθαίρω |  |  |
| ἀποστέλλοις |  |  |
| ἀμύνεσθαι |  |  |
| αἴρου |  |  |
| ἐπισημαίνειν |  |  |
| σφάλλουσι |  |  |
| ἀποκτείνουσι |  |  |
| νέμουσα |  |  |
| ὑγιαίνητε |  |  |
| σπείρεις |  |  |
| φαίνειν |  |  |
| ἤγγελλε |  |  |
| ἐπικρίνοντος |  |  |
| ἐμένετε |  |  |
| κλίνωσι(ν) |  |  |
| ἀποφαίνοιτο |  |  |
| ἐξεγειρόντων |  |  |
| διεφθάρκαμεν |  |  |
| ἐκτείνηται |  |  |
| διαβάλλομαι |  |  |

ΑΣΚΗΣΗ 2

Να μεταφέρετε τους παρακάτω ρηματικούς τύπους στο ίδιο πρόσωπο της οριστικής του μέλλοντα και του αορίστου:

* + φαίνεται

* + κρίνεις

* + νέμουσιν

* + ὀξύνεται

* + στέλλομαι

* + μένετε

* + παραγγέλλομεν

ΑΣΚΗΣΗ 3

(Επαναληπτική) Να συμπληρώσετε τον παρακάτω πίνακα:

|  |  |  |
| --- | --- | --- |
| ΕΝΕΣΤΩΤΑΣ | ΜΕΛΛΟΝΤΑΣ ΕΝΕΡΓΗΤΙΚΗΣ ΦΩΝΗΣ | **ΜΕΛΛΟΝΤΑΣ ΜΕΣΗΣ ΦΩΝΗΣ** |
| βάλλω |  |  |
| σφάλλω |  |  |
| ἀγγέλλω |  |  |
| κρίνω |  |  |
| αἴρω |  |  |
| μένω |  |  |
| νέμω |  |  |
| ἀμύνω |  |  |
| ψηφίζω |  |  |
| πορίζω |  |  |
| νομίζω |  |  |
| φροντίζω |  |  |